## Zápisnica

## z ustanovujúceho zasadnutia Obecného zastupiteľstva Obce Slavec,

## konaného dňa 04.12.2018

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prítomní:** podľa prezenčnej listiny ( príloha č. 1 )

**PROGRAM :**

1. Otvorenie zasadnutia
2. Určenie zapisovateľa

03. Výsledky volieb a zloženie sľubu

a) Oznámenie výsledkov volieb do orgánov samosprávy obce a odovzdanie

osvedčení o zvolení novozvolenému starostovi a poslancom novozvoleného

obecného zastupiteľstva ( predseda miestnej volebnej komisie )

b) Zloženie sľubu novozvoleného starostu obce, prevzatie insígnií a prevzatie vedenia

ustanovujúceho zasadnutia novozvoleným starostom

c) Zloženie sľubu poslancov novozvoleného obecného

d) Vystúpenie novozvoleného starostu

04. Schválenie programu a overovateľov zápisnice

05. Voľba návrhovej komisie

06. Oznámenie starostu o poverení poslanca zastupovaním starostu

07. Poverenie poslanca obecného zastupiteľstva zvolávať a viesť zasadnutie OZ

08. Zriadenie komisií, voľba ich predsedov a členov

09. Určenie platu starostu obce

10. Plán kontrolnej činnosti hlavného kontrolóra obce na I. polrok 2019.

11. Rôzne

12. Záver

**1 / Otvorenie zasadnutia**

Ustanovujúce zasadnutie obecného zastupiteľstva ( ďalej len OZ ) sa začalo vypočutím štátnej hymny. Zasadnutie otvoril a celé zasadnutie viedol p. Gejza Ambrúš doterajší starosta obce Slavec. Srdečne privítal všetkých prítomných novozvolených ako i odstupujúcich poslancov, hlavnú kontrolórku obce, predsedu miestnej volebnej komisie v obci Slavec a všetkých prítomných na tomto zasadnutí. Rokovanie sa riadilo programom pozvánky ( viď. príloha č. 2 ) , ktorú prečítal starosta obce Slavec.

**2 / Určenie zapisovateľa**

Starosta obce Slavec v tomto bode programu určil za zapisovateľku zápisnice : p. Timeu Ambrušovú – samostatnú odbornú referentku obecného úradu.

**3 / Výsledky volieb a zloženie sľubu**

1. *Oznámenie výsledkov volieb do orgánov obce a odovzdávanie osvedčení o zvolení novozvolenému starostovi a poslancom novozvoleného obecného zastupiteľstva*.

* *2* -

Pán starosta požiadal pani Margitu Ambrúžovú, predsedkyňu miestnej volebnej komisie ( ďalej len MVK ) , aby predniesla správu o výsledku komunálnych volieb , ktoré sa konali 10.novembra 2018. Na základe zápisníc z rokovaní MVK ako aj na základe zápisnice o výsledku volieb do orgánov samosprávy obce Slavec predsedkyňa MVK predložila a zároveň i prečítala obecnému zastupiteľstvu obce Slavec túto správu ( viď. príloha č. 3 )

1. *Zloženie sľubu novozvoleného starostu obce , prevzatie insiígnií*.

Predsedkyňa MVK Margita Ambrúžová prečítala text sľubu starostu. Novozvolený starosta zložil sľub, opečatil to i svojim podpisom ( viď. príloha č. 4 ) prevzal osvedčenie o zvolení za starostu ako i insígnie od predsedkyne MVK.

c ) *Zloženie sľubu poslancov novozvoleného obecného zastupiteľstva*

Starosta obce Slavec prečítal text sľubu poslancov obecného zastupiteľstva. Po zložení sľubu všetci novozvolení poslanci po vyzvaní v abecednom poradí podpísali tento sľub a zároveň prevzali od predsedu MVK osvedčenia o zvolení za poslanca do OZ. ( viď. príloha č. 5 )

1. Vystúpenie novozvoleného starostu:

,, V živote našej obce sa skončil jeden 4 ročný volebný cyklus a zároveň sa začína nové 4- ročné obdobie. „ týmito slovami začal svoj príhovor novozvolený starosta obce Gejza Ambrúš. ( viď. príloha č.6 ) Vo svojom príhovore sa poďakoval predchádzajúcemu obecnému zastupiteľstvu za ich vytrvalú prácu v predchádzajúcom volebnom období , členom volebnej komisie za zabezpečenie bezproblémového priebehu komunálnych volieb v našej obci. Ďalej sa poďakoval všetkým voličom za ich účasť vo voľbách a osobitne tým, ktorý mu dali svoj hlas a tým aj dôveru na výkon mandátu starostu obce. Vyjadril vieru, že nasledujúce štvorročné obdobie bude plniť tak, ako to konštatoval vo svojom sľube starostu. Skonštatoval, že obec riadia orgány obce, tak ako to je uvedené v paragrafe 10 zákona o obecnom zriadení, a to obecné zastupiteľstvo a starosta obce. Vyjadril sa, že ak chceme, aby naša obec napredovala a riešili sa vecné problémy, ktoré sa vyskytnú, je bezpochyby potrebné, aby tieto riadiace orgány riadne spolupracovali v prospech dobrej veci. Tiež dodal, že aj on, aj poslanci dostali určitú dôveru od občanov, ktorú vyjadrili v hlasovaní a tú by mali do budúcna rešpektovať a napĺňať. Na záver poprial všetkým do nasledujúceho štvorročného obdobia 2018 až 2022 veľa zdravia, racionálneho rozhodovania a dobrej spolupráce tak, aby naša obec napredovala a väčšina občanov bola spokojná s našou prácou a hrdá na to, že žije v našej obci.

Návrh na uznesenie :

**Uznesenie č. 01//2018**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**a. ) b e r i e n a v e d o m i e**

1. výsledky volieb do orgánov samosprávy obce

2. vystúpenie novozvoleného starostu

**b.) k o n š t a t u j e, ž e**

1. novozvolený starosta obce Slavec Gejza Ambrúš zložil zákonom predpísaný sľub

starostu obce

- 3 –

2. zvolení poslanci obecného zastupiteľstva zložili zákonom predpísaný sľub poslanca

obecného zastupiteľstva obce Slavec a to : Eva Lőrinczová, Ing. Ladislav Csefo,

Tomáš Kovács, Attila Szekeres, Ing. Štefan Vidinsky

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**4 / Schválenie programu ustanovujúceho zasadnutia a overovateľov zápisnice**

Starosta obce Slavec skonštatoval, že obecné zastupiteľstvo je uznášaniaschopné, nakoľko prítomní sú všetci novozvolení poslanci ustanovujúceho sa zasadnutia. Oboznámil tak prítomných s plánovaným programom zasadnutia, ktorý bol vyvesený na úradnej tabuli, zverejnení na web stránke obce Slavec a zároveň rozposlaný pre bývalých a novozvolených poslancov, pre predsedu MVK v obci Slavec. Nikto nemal výhrady proti tomuto stanovenému programu. Obecné zastupiteľstvo schvaľuje program ustanovujúceho zasadnutia OZ obce Slavec.

Gejza Ambrúš - starosta obce Slavec navrhujezaoverovateľov zápisnice z ustanovujúceho zasadnutia poslancov nasledovne: Ing. Ladislav Csefo, Tomáš Kovács .

Návrh na uznesenie:

**Uznesenie č. 02/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**s c h v a ľ u j e** :

1. programustanovujúceho zasadnutia Obecného zastupiteľstva v obci Slavec
2. overovateľov zápisnice: Ing. Ladislav Csefo , Tomáš Kovács

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**5 / Voľba návrhovej komisie**

Starosta obce navrhuje schváliť návrhovú komisiu v zložení: predseda : Ing. Štefan Vidinsky a členovia návrhovej komisie Eva Lőrinczová, Attila Szekeres . Nikto nebol proti tomuto návrhu. OZ pristúpilo k hlasovaniu.

Návrh uznesenia:

**Uznesenie č. 03/2018**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **v o l í** návrhovú komisiu v zložení: predseda : Ing. Štefan Vidinsky , člen: Eva Lőrinczová, Attila Szekeres .

* 4 -

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**6 / Oznámenie starostu o poverení poslanca zastupovaním starostu**

V zmysle § 13b ods. 1 zák. č. 369/1990 Zb. o obecnom zriadení v znení neskorších predpisov na výkon funkcie zástupcu starostu obce Slavec bol starostom obce poverený poslanec Eva Lőrinczová. Prítomní poslanci vzali uznesením predložené poverenie na vedomie.

Návrh uznesenia:

**Uznesenie č. 04/2018:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**b e r i** e **n a v e d o m i e**

informáciu starostu obec Slavec o poverení Evy Lőrinczovej jeho zastupovaním podľa § 13b ods. 1 zák. č. 369/1990 Zb. o obecnom zriadení v znení neskorších predpisov.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**7 / Poverenie poslanca obecného zastupiteľstva zvolávať a viesť zasadnutie OZ**

Zákon o obecnom zriadení rieši situácie, kedy môže rokovanie obecného zastupiteľstva zvolať aj poverený poslanec obecného zastupiteľstva, napríklad v prípade, keď nezvolá obecné zastupiteľstvo starosta obce alebo jeho zástupca najmenej jedenkrát za tri mesiace. Na riešenie takejto situácie Obecné zastupiteľstvo poveruje poslanca obecného zastupiteľstva obce Slavec Ing. Štefana Vidinskyho zvolávaním a vedením zasadnutí obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 tretia veta, ods. 6 tretia veta zákona SNR č. 369/1990 Zb. o obecnom zriadení v znení neskorších predpisov.

Návrh uznesenia:

**Uznesenie č. 05/2018**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

* 5 –

**p o v e r u j e**

poslanca Ing. Štefana Vidinskyho zvolávaním a vedením zasadnutí obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona č. 369/1990 Zb. o obecnom zriadení v znení neskorších predpisov.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**8 / Zriadenie komisií, voľba ich predsedov a členov**

Starosta obce uviedol, že komisia na ochranu verejného záujmu ( ďalej len KOVZ ) je povinná zo zákona a teda nie je možné ju ani obecným zastupiteľstvom zrušiť. Ostatné komisie sú schválené v Štatúte obce Slavec. Môžu sa vytvoriť podľa potreby a zároveň sa môžu i zrušiť. Poslanci obecného zastupiteľstva trvajú na tom , aby dodnes fungujúce komisie boli naďalej aktívne. Bývalí poslanec Oto Hurák , bývalí predseda komisie kultúry, športu a mládeže pri obecnom zastupiteľstve obce Slavec ( ďalej len KKŠaM ) podotkol, že najviac práce mala komisia KKŠaM a práve preto je tam potrebné navrhnúť čo najviac členov a poslancov, aby aj ostatní poslanci vyskúšajú prácu v tejto komisii. Následne došlo k zriaďovaniu komisií a k voľbe predsedov a členov.

Návrh uznesení:

**Uznesenie č. 6/2018**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **z r i a ď u j e**
2. Komisiu na ochranu verejného záujmu pri výkone funkcií verejných funkcionárov
3. Komisiu finančnú
4. Komisiu kultúry, športu a mládeže
5. Komisiu verejného poriadku

**b ) v o l í**

1. za predsedu *komisie pre ochranu verejného záujmu* pri výkone funkcií verejných

funkcionárov obce Slavec : Tomáša Kovácsa

za členov komisie : Ing. Ladislava Csefa , Attilu Szekeresa .

1. za predsedu *finančnej komisie* : Ing. Ladislava Csefa

za členov komisie:: Ing. Štefana Vidinskyho

Voľba ďalších členov komisie je odložená na ďalšie zasadnutie OZ obce Slavec.

1. za predsedu *komisie kultúry, športu a mládeže*: Evu Lőrinczovú

za členov komisie : Ing. Ladislava Csefa, Tomáša Kovácsa, Attilu Szekeresa a Ing. Štefana Vidinskyho.

1. za predsedu *komisie verejného poriadku*: Ing. Štefana Vidinskyho

za členov komisie: Evu Lőrinczovú

Voľba ďalších členov komisie je odložená na ďalšie zasadnutie OZ obce Slavec.

* 6 -

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**9 / Určenie platu starostu obce**

Starosta obce predložil obecnému zastupiteľstvu návrh na určenie platu starostu obce v súlade so zákonom č. 253/1994 Z .z. o právnom postavení a platových pomeroch starostov obcí a primátorov v znení neskorších predpisov spolu s dôvodovou správou ( viď. príloha č. 7 ). Dôvodovú správu prečítala hlavná kontrolórka obce Slavec Katarína Hubayová. Poslanci Ing. Štefan Vidinsky, Ing. Ladislav Csefo a Eva Lőrinczová navrhujú určiť plat starostu podľa uvedeného zákona bez zvýšenia platu. Tak pristúpili k hlasovaniu.

Návrh uznesenia:

**Uznesenie č. 07/2018**

Obecné zastupiteľstvo v Slavci v súlade s § 11 ods. 4 písm. i) zákona č. 369/1990 Zb. o obecnom zriadení v znení neskorších predpisov

**u r č u j e**

v zmysle § 4 ods. 1 zákona NR SR č. 253/1994 Z. z. o právnom postavení a platových

pomeroch starostov obcí a primátorov miest v znení neskorších predpisov, a to súčin priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu Slovenskej republiky za r. 2017 a násobku *1,65* s účinnosťou odo dňa zloženia sľubu. ( 954x 1,65= 1.574,10 €, zaokr. 1575,- € )

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**10 / Plán kontrolnej činnosti hlavného kontrolóra na I. polrok 2019**

Hlavný kontrolór obce Slavec p. Katarína Hubayová odprezentovala obecnému zastupiteľstvu vypracovaný a predložený Plán kontrolnej činnosti na I. polrok 2019. ( viď. príloha č. 8 ) Plán bol zverejnený na úradnej tabuli od 13.11.2018. Dátum ukončenia lehoty na pripomienkovanie : 29.11.2018. Neboli žiadne pripomienky. Starosta obce dal hlasovať poslancom OZ schválenie Plánu kontrolnej činnosti hlavnej kontrolórky obce Slavec na I. polrok 2019.

Návrh na uznesenie :

**Uznesenie č. 08/2018**

* 7 –

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **s c h v a ľ u j e** plán kontrolnej činnosti hlavného kontrolóra na I. polrok 2019
2. **p o v e r u j e** hlavného kontrolóra obec Slavec vykonaním kontrol podľa schváleného plánu kontrolnej činnosti na I. polrok 2019.

11 / Rôzne:

**Gejza Ambrúš,** starosta obce – informuje prítomných o schválených projektoch a to: 1.) ,, Zníženie energetickej náročnosti obecného úradu Slavec“ . Projekt momentálne stojí na verejnom obstarávaní ( ďalej len VO ) . Podľa správy z kontroly VO z Bratislavy odporúčajú vyhlásiť nové verejné obstarávanie. Nové sa bude vyhlasovať až začiatkom nového roka v jan. – feb. 2019. Až za tým, keď prejde VO kontrolou sa bude zrealizovať samotné zatepľovanie OcÚ.

2. ) V priebehu roka boli podané ďalšie 3 projekty: z toho dva Oprava a rekonštrukcia ľudového domu, zabezpečenie kamerového systému v obci Slavec i Vidová .Tieto projekty , žiaľ neuspeli.

3. ) schválili nám 5.000,- € na 3. podaný projekt: Rozšírenie verejného osvetlenia. Rozšírenie osvetlenia máme zrealizovať do konca roka 2020.

**Ing. Štefan** **Vidinsky** , poslanec OZ: poďakoval odstupujúcim poslancom za ich odvedenú svedomitú prácu . Novým poprial všetko najlepšie ,veľa úspechov a veľa vytrvalosti pri riešení nespočetných úloh , ktoré čakajú na nových poslancov. Do pozornosti uvádza tvorbu nových plánov, riešenie problémov, verejno-prospešné práce, spoluprácu s družobným mestom Dunavarsány a pod. ( viď. príloha č. 9)

**Gejza Ambrúš** - starosta obce: žiaľ, je vysoký nedostatok vyučených odborníkov tzv. majstrov, ktorí by zvládli murárske, tesárske a iné odborné práce pre našu Obec . Mysliac v rámci verejno-prospešných prác. Spolupracujeme s Úradom práce sociál. vecí a rodiny v Rožňave, cez projekty na § 10,12,54 tak vytvárame vyše 40 prac. príležitosti pre uchádzačov o zamestnanie ( ďalej len UoZ ) Avšak UoZ nie sú spomínaní odborníci, a tak vykonávajú iba menšie obecné služby – upratovanie, kosenie , čistenie rigolov, potokov a pod.

**Oto Hurák** – ako odstupujúci poslanec a predseda KKŠaM poprial veľa úspechov novozvoleným poslancom a poďakoval bývalým poslancom za doterajšiu spoluprácu. K splneniu poslednej úlohy bývalej KKŠaM a to uvítanie Mikuláša v obci tesne po ustanovujúcom zasadnutí 5.12.2018 by rád uvítal pomoc i zo strany novozvolených poslancov.

**12 / Záver :**

Starosta obce Slavec Gejza Ambrúš poďakoval všetkým prítomným za účasť na ustanovujúcom zasadnutí OZ. Zároveň , že zasadnutie sa konalo v predvianočnom období poprial každému krásne a pokojné Vianoce a veľa - veľa zdravia, šťastia a úspechov do nového roku a tým ustanovujúce zasadnutie Obecného zastupiteľstva v obci Slavec ukončil. Zasadnutie OZ bolo ukončené o 20.10 hod.

V Slavci, 05.12.2018

Zapísal/(a): Timea Ambrušová v. r.

* 8 –

Gejza Ambrúš v. r. starosta obce

Overovatelia zápisnice:

Ing. Ladislav Csefo v. r.

Tomáš Kovács v. r.